62023CO0550_INF
Euroopa Kohtu (seitsmes koda) 26. septembri 2024. aasta määrus –Agentsia za darzhavna finansova inspektsia
(Kohtuasi C‑550/23) (
1
)
Eelotsusetaotlus – Euroopa Kohtu kodukorra artikkel 99 – Direktiiv 2014/24/EL – Ehitustööde, asjade ja teenuste hankemenetlused – Hankija – Mõiste „avalik-õiguslik isik“ – Kohaldamine sellise hanke suhtes, mille eeldatav maksumus on direktiivi kohaldamise piirmääradest madalam
Õigusaktide ühtlustamine – Ehitustööde, asjade ja teenuste hankemenetlused – Direktiiv 2014/24 – Kohaldamisala – Riigisisesed õigusnormid, mis näevad ette, et avalik-õigusliku isiku määratlust kohaldatakse hangete suhtes, mille maksumus on direktiivis kindlaks määratud piirmäärast madalam – Lubatavus
(Euroopa Parlamendi ja nõukogu direktiiv 2014/24, põhjendus 1 ja artikli 2 lõike 1 punkt 4)
(vt punktid 27–31 ja resolutsioon)
Resolutsioon
Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta, mida on muudetud komisjoni 18. detsembri 2017. aasta delegeeritud määrusega (EL) 2017/2365,
tuleb tõlgendada nii, et
sellega ei ole vastuolus riigisisesed õigusnormid, mille kohaselt on selle direktiivi sätted ja eelkõige direktiivi artikli 2 lõike 1 punktis 4 esitatud määratlus „avalik-õiguslik isik“ kohaldatav nende hangete suhtes, mille eeldatav maksumus on madalam selle direktiivi artiklis 4 sätestatud kohaldamise piirmääradest.
(
1
)	ELT C 643, 13.11.2023.